Vanuit sy vreemdelingskap, en sy ongemak in die omstandighede waar hy vandaan kom, roep die pelgrim na die Here om hulp. Sy getuienis is dat die Here hom gehoor het, en dat die Here sy gebed beantwoord het. Die man wat vrede gesoek het, het dit gevind.
Die wêreld waarin ons vandag lewe, laat ons ook ongemaklik voel wanneer daar soveel praatjies van oorlog en haat is. Ons roep na die Here om vrede te bring. Mag Hy ons gebede antwoord, en sy vrede gee!